**JEGYZŐKÖNYV**

**Készült:** Telki Község Képviselő-testületének 2015. június 8-án a Polgármesteri Hivatal tárgyalójában megtartott rendkívüli üléséről.

**Jelen vannak:**

Deltai Károly Polgármester

Földvári-Nagy László Képviselő

Szigeti Antal Képviselő

Fillinger Zsófia Képviselő

Halász Terézia Képviselő

dr. Lack Mónika Jegyző

Vetési Vincéné Pénzügyi csoport

Hoós Péter Településüzemeltetési csoport

**Deltai Károly Polgármester** köszönti a testület tagjait és a megjelenteket. Megállapítja, hogy a képviselő-testület 5 fővel határozatképes, az ülést megnyitja.

Telki Község Képviselő-testülete (egyhangú szavazattal - 5 fő képviselő volt jelen a szavazáskor) határozathozatal mellőzésével az alábbi napirendet fogadta el:

**Napirend**

**1./Önkormányzati feladatellátást szolgáló fejlesztések támogatására kiírt pályázat benyújtásáról**

**Előadó: Polgármester**

*Az előterjesztés a jegyzőkönyv melléklete.*

A képviselő-testület határozat-hozatal nélkül 5 igen szavazattal egyhangúlag elfogadta a tájékoztatót.

**Telki Község**

**Képviselő-testülete**

**64/2015.(VI.08.)Öh. számú**

**Határozata**

**Önkormányzati feladatellátást szolgáló fejlesztések támogatására kiírt pályázat benyújtásáról**

Telki község Képviselő-testülete jóváhagyta, hogy a 2015. évi központi költségvetéséről szóló 2014. évi C. törvény 3. melléklet II. 4. pont aa), ac) és ad) pontok szerinti Önkormányzati feladatellátást szolgáló fejlesztések támogatásra az önkormányzat pályázatot nyújtson be az alábbi tartalommal:

**A megvalósítandó pályázati alcélok a pályázati felhívás alapján:**

**A.) Kötelező önkormányzati feladatot ellátó intézmények fejlesztése, felújítása**

**ab) 70%-os kapacitás kihasználtságot meghaladó óvodai nevelést végző intézmény infrastrukturális kapacitás bővítéssel nem járó fejlesztése, felújítása**

A beruházással érintett feladat ellátási helyszín pontos címe(i): 2089 Telki, Harangvirág u. 3.

A beruházás tervezett összköltsége: bruttó: 25.051.158.- Ft, melyből építési munka: bruttó 25.051.158.- Ft,

A pályázati kiírásban meghatározott minimálisan biztosítandó saját erő mértéke az önkormányzat adóerő képessége és a maximálisan igényelhető támogatás alapján: 1.252.558.- Ft.

Az önkormányzat a bruttó 23.798.600.- Ft támogatási összeghez az önerőt, a bruttó 1.252.558.- Ft-ot 2015.évi költségvetésében biztosítja.

**B.) Belterületi utak, járdák, hidak felújítása**

A beruházással érintett útszakaszok: 2089 Telki, Rákóczi utca ( 19 hrsz ), Telki Fő utca ( 148 és 647/40 hrsz ), Telki Pipacs utca ( 368 hrsz ).

A beruházás tervezett összköltsége: bruttó: 18.524.518.- Ft.

A pályázati kiírásban meghatározott minimálisan biztosítandó saját erő mértéke nem éri el a beruházás megvalósításához szükséges önerő összegét, ezért az önkormányzat az igényelt támogatáson felül a beruházás megvalósításához 3.524.518.- Ft önerőt biztosít.

Az önkormányzat a bruttó 15.000.000.- Ft támogatási összeghez az önerőt, a bruttó 3.524.518.- Ft-ot biztosítja.

**C.)** **Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban: sportfejlesztés)**

A beruházással érintett feladat ellátási helyszín pontos címe(i): 2089 Telki, Muskátli u. 2.

A beruházás tervezett összköltsége: bruttó: 2.155.470. Ft, melyből építési munka: bruttó 2.155.470.- Ft.

A pályázati kiírásban meghatározott minimálisan biztosítandó saját erő mértéke az önkormányzat adóerő képessége alapján: 323.321.- Ft .

Az önkormányzat a bruttó 1.832.149.- Ft támogatási összeghez az önerőt, a bruttó 323.321.- Ft-ot biztosítja.

A három célterület beruházásának teljes tervezett összköltsége: bruttó: 45.731.146 Ft.

A pályázati kiírásban meghatározott minimálisan biztosítandó bruttó saját erő mértéke az összes pályázati alcél tekintetében az önkormányzat adóerő képessége, és a maximálisan igényelhető támogatások alapján: 5.100.397.- Ft.

A bruttó 40.630.749 Ft támogatási összeghez az önkormányzat adóerő képessége alapján meghatározott 5.100.397 Ft önerőt a település 2015. évi költségvetésének általános tartalékkeretéből biztosítja. Felkéri a jegyzőt, hogy az Önkormányzat 2015. évi költségvetéséről szóló rendeletben az előirányzat-átcsoportosítást vezesse át.

A képviselő testület felhatalmazza a polgármestert a pályázat és mellékletei benyújtására, valamint az ezzel kapcsolatban szükséges nyilatkozatok megtételére.

**Felelős:** Polgármester

**Határidő:** 2015. június 9.

**Zárt ülésen született határozat**

**Telki község**

**Képviselő-testülete**

**65/2015.(VI.08.)Öh. számú**

**Határozata**

**Határozata**

**Az önkormányzat tulajdonában, használatában lévő extenzív és intenzív gondozású zöldterületek 2015-2017. évi**

**fenntartási munkáinak elvégzésére vonatkozó közbeszerzés elbírálása**

**Közbeszerzés eredményének megállapítása**

Telki község Képviselő-testülete a 33/2015. (III.30.) Öh.számú határozatával döntött arról, hogy az önkormányzat tulajdonában, használatában lévő extenzív és intenzív gondozású zöldterületek 2015-2017. évi fenntartási munkáinak elvégzésre közbeszerzési eljárást ír ki.

Az ajánlattételi határidőig, azaz 2015. május 11-én 11:00 óráig az alábbi cégek nyújtottak be ajánlatot az eljárást lebonyolító OKFON ZRt. címére:

* **Örökzöld Kft.** (2040 Budaörs, Zápor utca 7.)
* **Hambuch kert – és Parképítő Szolgáltató Betéti Társaság** (2089 Telki, Áfonya utca 18.)
* **ZÖFE Kft**. (1119 Budapest, Thán Károly u. 3-5.) nyújtott be ajánlatot.

A hiánypótlásra felszólított ajánlattevők – az Örökzöld Kft. (2040 Budaörs, Zápor utca 7.) ajánlattevő kivételével - az előírt határidőig, azaz 2015. május 29. 10:00 óráig benyújtották a hiánypótlásukat.

A Bíráló Bizottság megállapította, hogy valamennyi ajánlattevő alkalmas a szerződés teljesítésére mind pénzügyi-gazdasági, mind műszaki-szakmai szempontból:

A Bíráló Bizottság megvizsgálta a kizáró okok fenn nem állását az ajánlattevők esetében és megállapította, hogy a Hambuch kert – és Parképítő Szolgáltató Betéti Társaság (2089 Telki, Áfonya utca 18.), és a ZÖFE Kft. (1119 Budapest, Thán Károly u. 3-5.) ajánlattevőkkel szemben nem állnak fenn a Kbt. 56. § (1) bekezdés és az 56. § (2) bekezdésben felsorolt kizáró ok.

A Bíráló Bizottság megállapította, hogy a Hambuch Kert – és Parképítő Szolgáltató Betéti Társaság (2089 Telki, Áfonya utca 18.), és a ZÖFE Kft. (1119 Budapest, Thán Károly u. 3-5.) ajánlattevő a szerződés teljesítésére alkalmas és nem áll fenn velük szemben a Kbt. 56. § (1) bekezdés és az 56. § (2) bekezdésben felsorolt kizáró ok, azaz ezen ajánlatok érvényesek.

A legalacsonyabb összegű ellenszolgáltatást tartalmazó ajánlatot a Hambuch Kert – és Parképítő Szolgáltató Betéti Társaság (2089 Telki, Áfonya utca 18.), adta, így az önkormányzat tulajdonában, használatában lévő extenzív és intenzív gondozású zöldterületek 2015-2017.évi fenntartási munkáinak elvégzésével a Hambuch Kert – és Parképítő Szolgáltató Betéti Társaság (2089 Telki, Áfonya utca 18.),bízza meg.

A képviselő-testület felhatalmazza a polgármestert (az eljárást lebonyolító OKFON Zrt. bevonásával) az eljárás eredményének kihirdetésére, az eljárásra beérkezett ajánlatok elbírálásáról készített összegezés ajánlattevőknek való megküldésére.

A képviselő-testület felhatalmazza a polgármestert a vonatkozó szerződés aláírására.

Felelős: Polgármester

Határidő: Szerződéskötés az eredményhirdetést követő 11 nap

Deltai Károly Polgármester megköszöni a képviselőknek a részvételt és az ülést bezárja.

Dr. Lack Mónika Deltai Károly

Jegyző Polgármester